Transport intercommunal de personnes dans le canton d'Esch-sur-Alzette
Den Transport intercommunal de personnes dans le canton d'Esch-sur-Alzette, ofgekierzt TICE, ass e lëtzebuergeschen interkommunale Syndikat dee sech ëm den ëffentleche Persounentransport am Süde vu Lëtzebuerg, gréisstendeels am Minett këmmert.

Den TICE ass zanter 2020 als ëffentlecht Etablissement am Handelsregëster agedroen.

Geschicht

Legal Basis 

Mam Gesetz vum 19. Mee 1914 gouf d'Regierung autoriséiert bis zu 50 Prozent vun de Käschten fir d'Uleeë vun interkommunalen Tramslinnen am Kanton Esch-Uelzecht z'iwwerhuelen. Den initiale Betrag vun der staatlecher Participatioun vun ursprénglech maximal 2,5 Milliounen Frang gouf 1921 op e Maximum vun 8,7 Millioune Frang erhéicht.

Op Basis vum Gesetz vun 1914 gouf de Syndicat de communes pour la construction et l'exploitation de tramways intercommunaux dans le canton d'Esch-s.-Alz duerch e groussherzogleche Beschloss vum 2. Juni 1914 vun den 9 follgende Gemenge gegrënnt:

Nidderkäerjeng (haut: )

De Syndikat krut d'exklusiivt Recht fir um Gebitt vun de Membergemengen en Tram ze bauen, ze bedreiwen a fir Konzessiounen ze verginn.

Am Laf vun der Zäit gouf den Arrêté grand-ducal e puermol ugepasst: de 27. Dezember 1951, de 27. Mee 1952, 1953, den 29. Juli 2008 an den 1. Dezember 2017. Mat der Statutenännerung vun 2008 gouf den Numm Tramways intercommunaux du canton d'Esch-sur-Alzette an Transport intercommunal de personnes dans le canton d'Esch-sur-Alzette geännert, d'Ofkierzung TICE gouf bäibehalen.

Am Joer 2008 ass d'Gemeng Monnerech dem TICE-Syndikat bäigetrueden.

Am Joer 2012 koumen duerch d'Schafe vun der Gemeng Käerjeng duerch Fusioun zousätzlech Uertschaften dobäi.

Exploitatioun 
D'Geschicht vum TICE léisst sech an dräi Phasen andeelen:
 Plangen a Realiséieren (12. Mee 1910 - 29. Mee 1927),
 Tramsbetrib (29. Mee 1927 - 22. September 1956); méi Informatioun doriwwer am Artikel Minettstram,
 Busbetrib (13. September 1949 - haut).

Vun 1949 bis 1956 sinn déi fréier Linne vum Minettstram no an no mat Bussen ersat ginn.

Den 2. Juni 2014 gouf den 100. Jubiläum vum TICE an enger akadeemescher Sëtzung am Escher Theater gefeiert. Den TICE beschäftegt haut (2014) 364 Leit an huet 110 Bussen am Asaz. Aus der selwechter Ursaach war den 19. Juli 2014 eng Porte ouverte an de Raimlechkeete vum TICE um Boulevard Charles de Gaulle.

Direkter vum TICE ass de Steve Arendt, Presiddent vum Syndikat ass de Pierre Mellina.

Aktuell Daten (Abrëll 2022): 

 Zuel vun de Buslinnen: 15
 Zuel vun de Bussen: 140
 Busse mat Dieselmotor: 77
 Busse mat Äerdgasmotor: 63
 Standardbussen: 77
 Standardbusse mat Remorque: 5
 Gelenkbussen: 45
 Midi-Bussen: 13
 Total Personal: 508
 Personal an der Administratioun: 12
 Personal am Fuerbetrib: 426, dovu 409 Chaufferen
 Personal an den Atelieren: 70
 Gefuere Streck pro Joer: 6,457 Millioune Kilometer
 Zuel vun de Passagéier pro Joer: 8 Milliounen

Buslinnen 
Den TICE bedreift (2015) 15 Buslinne fir de Public an 81 Linne fir de Schülertransport. Op den Haaptbuslinne fueren d'Busse wiertes am 15 Minutten-Takt, op den Niewelinnen all 30 Minutten, op engem Streckennetz vun 377,5 km .

D'Zuel vun de Buslinnen ass an de leschten 10 Joer vun 9 op 16 eropgaangen, fir 2015 nees op 15 erofzegoen. 
Déi Escher Gare huet grad wéi virdru beim Tram d'Funktioun vun engem Terminus.

 Linn 1: Esch - Bieles - Uewerkuer - Déifferdeng - Nidderkuer - Péiteng - Rolleng
 Linn 2: Esch - Bieles - Zolwer - Déifferdeng
 Linn 3: Esch - Bieles - Zolwer - Suessem - Nidderkäerjeng - Uewerkäerjeng - Lénger - Péiteng - Rolleng - Rodange 
 Linn 4: Esch Belval - Esch Gare - Schëffleng - Keel - Diddeleng 
 Linn 5: Esch - Keel - Rëmeleng - Téiteng - Keel - Diddeleng
 Linn 6: Déifferdeng - Zowaasch - Nidderkuer
 Linn 7: Esch - Esch Lalleng - Esch Belval
 Linn 8: Diddeleng - Greisendall - Spidol - Gare - Soibelkaul 
 Linn 9: Diddeleng - Skatepark P&R - Italien - Gare - Gemeng - Bireng
 Linn 10: Diddeleng Gemeng - Kräizbierg - Wolkeschdall - Gare - Gemeng
 Linn 12: Esch - Conservatoire - Hiehl - Pierre-Ponath-Plaz
 Linn 13: Esch - Éilereng - Zolwer - Suessem - Nidderkäerjeng - Péiteng - Rolleng - Rodange
 Linn 14: Déifferdeng - Niederkuer - Suessem - Nidderkäerjeng - Péiteng - Rolleng - Rodange
 Linn 15: Esch - Esch Belval - Bieles - Zolwer - Suessem - Nidderkäerjeng - Uewerkäerjeng - Féngeg - Kënzeg
 Linn 17: Esch - Éilereng - Monnerech - Steebrécken

Zanter dem 5. Dezember 2016 fiert all Wochenenn an um Virowend vun de Feierdeeg en "Nuetsbus" op alle Linnen.

Bussen 

De Mercedes Bus Nr. 34 vun 1959 huet iwwerlieft an ass renovéiert ginn. E gëtt vun der Bus 34 asbl benotzt a gefleegt a ka fir privat Zwecker (mat Chauffer) gelount ginn.

Gebaier
De Busdepot mat de Reparaturatelieren an d'Verwaltung vum TICE ass um Boulevard Charles de Gaulle zu Esch-Uelzecht. An den Ateliere kënnen alleguer d'Reparaturen un der Mechanik, der Karosserie an de Sëtzer vum eegene Personal ausgeféiert ginn. Am Lager sinn iwwer 16.000 Ersatzdeeler permanent disponibel fir d'Reparature sou séier wéi méiglech kënnen ze maachen. Zu den Ateliere gehéiert eng Wäschstrooss an eng modern ekipéiert Sprëtzkabinn fir Lackéierungsaarbechte vun eenzelen Deeler, an awer och vu komplette Bussen.

Literatur 
 P. Bohnert, R. Dhur, J. Eck, P. Rauen: De Minettstram: Die Geschichte der interkommunalen Trambahnen im Kanton Esch, 1985, 325 S., Éditpress
 P. Bohnert, A. Pennartz: De Minettstram: fréier an haut, 2009, 252 S., Impr. Schlimé (Bartreng), ISBN 978-2-87996-645-8

Dokumentatiouns-CD 
 Fir den 100. Gebuertsdag vum TICE ass am Juli 2014 eng Video-CD mat engem kommentéierte Film zur Geschicht vum TICE erauskomm: De Minettstram

Kuckt och 
 Minettstram
 Stater Tram
 RGTR
 Autobus de la Ville de Luxembourg
 CFL-Busdéngscht

Um Spaweck 

 Websäit vum TICE 
 Datebank + Biller
 Websäit vun der Bus 34 asbl

Interkommunal Syndikater zu Lëtzebuerg
Buslinnen zu Lëtzebuerg
Kanton Esch-Uelzecht
Ëffentlechen Transport zu Lëtzebuerg
Lëtzebuergesch Busgesellschaften